Schnelle

Schnelle, ka schnell-kannKunstileksikon. Eesti Klassikakirjastus, 2001 on saleda koonilise kujuga saksa kivikeraamiline joogikann. 16. sajandile väga iseloomuliku jooginõu peamine tootmiskeskus oli Siegburg.

Schnellesid valmistati heledast kivinõumassist ja kaeti läbipaistva soolaglasuuriga. Kaunistuseks olid tavaliselt vertikaalsed reljeefkaunistusega ribad, mille figuraalne dekoor võis olla nii antiikmütoloogia kui ka kristlike allegooriate ainestikuga.

Schnelle baasil kujunesid 17. sajandi teisel poolel madalam ja jässakam humpen ning ümarakõhuline kõrvaga kruus Henkelkrug, mõlemad suuava katva tinast kaanega.

E. Russow kasutab arheoloogilises materjalis leitud fragmentide puhul anuma nimetamisel määratlust "kõrge kitsas õllekann, nn Schnelle" ja "matriitstrükis kaunistatud kann"E. Russow. Importkeraamika Lääne-Eesti linnades 13.–17. sajandil. Summary: Imported pottery in West Estonian towns between the 13th and 17th centuries. Tallinna Ülikool, 2006.

 Vaata ka 
 Jakobakann
 Bartmann-kann
 Õllekann

 Viited 

Kategooria:Anumad
Kategooria:Keraamika
Kategooria:Renessanss